als_Latn dik_Latn sag_Latn
Rregjistrimi i Biznesit
Të gjithë personat apo subjektet, që bëjnë pjesë në kategoritë e mëposhtëme, duhet të rregjistrohen me Qendrën Kombëtare të Rregjistrimit:
a. Personat fizikë që ushtrojnë një aktivitet ekonomik tregëtar
b. Shoqëritë e thjeshta të lejuara prej Kodit Civil;
c. Shoqëritë Tregëtare;
d. Degët dhe përfaqësitë e kompanive të huaja;
e. Shoqëri dhe Unione Kursimesh dhe Kreditimi;
f. Kompani Bashkëpunimi;
g. Çdo lloj forme tjetër që është subjekt për rregjistrimin në përputhje me Ligjin Shqiptar.
Për të krijuar një biznes të ri , personi i interesuar duhet të jetë i informuar mbi format e ndyshme ligjore që lejohen prej ligjit Shqiptar. Këto forma ligjore mund të përfshijnë: Persona Fizikë, Shoqëri Kolektive, Shoqëri Komandite, Shoqëri me Përgjegjësi të Kufizuar (sh.p.k.) dhe Shoqëri Anonime (sh.a.). Pasi të vendosë se cila formë e biznesit është më e përshtatshme për të, themeluesi i kompanisë duhet të ndjekë hapat e mëposhtëm:
1) Individi (Individët) duhet të rregjistrohen pranë zyrës së Qendrës Kombëtare të Rregjistrimit (QKR) që ndodhet pranë Bashkisë Fier, apo në çdo zyrë shërbimi të QKr-së, pavarësisht vendbanimit të aplikantit apo vendit se ku do të zhvillohet biznesi.
2)Pasi të ketë përfunduar rregjistrimi me QKR-në, individi (individët) duhet të rregjistrohen me Drejtorinë e Përgjithshme të Tatim Taksave pranë Bashkisë Fier.
Ju lutem vini re se, organizatat jofitimprurëse, rregjistrohen pranë Gjykatës së Shkallës së Parë në Tiranë. Për më tepër informacione ju lutemi shikoni http://www.gjykatatirana.gov.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn